DA Den Europæiske Unions Tidende C 15/1

Beretning om den budgetmæssige og finansielle forvaltning i regnskabsåret 2007

(2009/C 15/01)

INDHOLDSFORTEGNELSE

Beretning om den budgetmæssige og finansielle forvaltning i regnskabsåret 2007

1. Indledning

2. Oversigt over budgetgennemførelsen 2007

3. Budgetgennemførelsen 2007 efter kapitel

Bilag

Tabel over regnskabsårets budgetgennemførelse 2007

Beretning om den budgetmæssige og finansielle forvaltning i regnskabsåret 2007

1. INDLEDNING

Denne beretning, der i overensstemmelse med finansforordningens artikel 122 og artikel 185 i gennemførelsesbestemmelserne ledsager Domstolens årsregnskaber for 2007, redegør for udnyttelsesgraden for bevillingerne. Endvidere indeholder den kortfattede oplysninger om bevillingsoverførsler mellem de forskellige budgetposter, der er foretaget i løbet af regnskabsåret 2007.

Denne beretnings kapitel 2 indeholder en oversigt over budgetgennemførelsen i 2007, og i kapitel 3 undersøges udviklingen i budgetposterne for hvert enkelt kapitel i budgettet mere detaljeret.

Endelig indeholder bilagene kortfattede tabeller vedrørende samme budgetgennemførelse 2007.

2. OVERSIGT OVER BUDGETGENNEMFØRELSEN 2007

2.1. Indtægter

Domstolens forventede indtægter for regnskabsåret 2007 var på 35 284 000 EUR.

Som det fremgår af tabellen herunder, er de konstaterede fordringer vedrørende regnskabsåret 2007 på 36 925 706,78 EUR og 4,65 % højere end antaget (1).

(EUR) Afsnit Indtægtsoverslag 2007 Konstaterede fordringer 2007 % af det samlede beløb 4. Indtægter fra personer, der er knyttet til institutionerne 35 184 000,00 35 829 022,63 97,03 5. Indtægter i forbindelse med institutionens administration 90 000,00 926 196,15 2,51 9. Diverse indtægter 10 000,00 170 488,00 0,46 I alt 35 284 000,00 36 925 706,78 100,00 % 100 104,65

Det bemærkes, at indtægterne under afsnit 4 (tilbageholdelser foretaget i medlemmernes og de ansattes vederlag) repræsenterer en meget stor procentdel af de samlede indtægter (97,03 %), idet indtægterne under afsnit 5 og 9 alene repræsenterer mindre end 3 % af det samlede beløb.

Tabel B, vedlagt som bilag, indeholder supplerende taloplysninger om alle indtægtsstrømme (fremførte indtægtsfordringer, konstaterede indtægtsfordringer og indsamlede indtægtsfordringer).

2.2. Udgifter

2.2.1. Regnskabsårets bevillinger

Bevillingerne på Domstolens budget for regnskabsåret 2007 beløb sig til 272 219 390 EUR.

Som det fremgår af tabellen nedenfor, er budgetgennemførelsen for regnskabsåret 2007 på 265 153 892,05 EUR, hvilket afspejler en udnyttelsesgrad for de endelige bevillinger på 97,40 %. Dette er en forbedring i udnyttelsen af bevillinger i forhold til det foregående år (95,19 %).

Det bemærkes ligeledes, at som for de tidligere år, er mere end tre fjerdedele af Domstolens budget forbeholdt personaleudgifter (77,78 % i 2007).

(EUR) Afsnit Bevillinger i regnskabsåret 2007 Forpligtelser i regnskabsåret 2007 % af det samlede beløb 1. Personer, der er knyttet til institutionen 212 850 990,00 206 222 384,71 77,78 2. Bygninger, inventar, udstyr og forskellige driftsudgifter 59 332 400,00 58 919 744,83 22,22 3. Udgifter i forbindelse med institutionens udførelse af generelle opgaver 36 000,00 11 762,51 — 10. Andre udgifter 0,00 0,00 — I alt 272 219 390,00 265 153 892,05 100,00 % 100 97,40

2.2.2. Fremførte bevillinger

Tabellen nedenfor viser udnyttelsen af fremførte bevillinger fra regnskabsåret 2006 til regnskabsåret 2007, hvis samlede beløb var på 13 268 673,84 EUR, og som i vidt omfang er blevet udnyttet (87,53 %).

(EUR) Afsnit Fremførte bevillinger 2006-2007 Betalinger over fremførte bevillinger Annullationer 1. Personer, der er knyttet til institutionen 3 406 356,92 2 600 983,50 805 373,42 2. Bygninger, inventar, udstyr og forskellige driftsudgifter 9 853 812,83 9 010 545,11 843 267,72 3. Udgifter i forbindelse med institutionens udførelse af generelle opgaver 8 504,09 3 504,09 5 000,00 10. Andre udgifter 0,00 0,00 0,00 I alt 13 268 673,84 11 615 032,70 1 653 641,14 % 100 87,53 12,46

2.2.3. Overførsel af bevillinger

I løbet af regnskabsåret 2007, foretog Domstolen 56 budgetoverførsler for et samlet beløb på 16 589 975,24 EUR.

I overensstemmelse med finansforordningens artikel 22 gav otte bevillingsoverførsler anledning til en meddelelse til budgetmyndigheden. De beløber sig til 13 968 000 EUR og svarer til 84,20 % af det samlede beløb for regnskabsårets bevillinger.

Desuden er der blevet foretaget ni overførsler mellem konti og 39 overførsler mellem underkonti, der ikke blev meddelt budgetmyndigheden, for et samlet beløb på 2 621 975,24 EUR, der svarer til 15,80 % af det samlede beløb for regnskabsårets bevillinger.

Tabellen herunder viser detaljerne for de budgetposter, der er berørt af de væsentligste overførsler (overførsler på mere end 250 000 EUR).

(EUR) Budgetposter, hvor der er sket ændringer > 250 000 EUR i den oprindelige tildeling Post Overskrift Oprindelige bevillinger Overførsler Endelige bevillinger 102 Overgangsgodtgørelser 2 393 000 - 375 000 2 018 000 1200.00 Grundlønninger 130 687 000 -8 245 152 122 441 848 1200.01 Familietillæg 10 456 190 -1 252 240 9 203 950 1200.02 Udlandstillæg 20 910 000 -1 207 000 19 703 000 1406.2 Andre freelancetolke 1 958 000 365 000 2 323 000 1406.4 Freelancekorrekturlæsere 93 000 340 000 433 000 1406.5 Arbejde udført af oversættelsestjenesten 6 800 000 - 362 794 6 437 206 1612 Faglig efter- og videreuddannelse 1 088 000 350 000 1 438 000 1654 Småbørnscentre og andre vuggestuer og børnehaver 1 231 000 325 000 1 556 000 2000 Leje 12 175 000 - 314 000 11 861 000 2001 Leje/køb 8 500 000 10 340 000 18 840 000 2024 Energiforbrug 1 287 000 600 000 1 887 000 2100 Køb, vedligeholdelse af it-udstyr 1 795 000 1 150 000 2 945 000 2102 Eksterne it-ydelser 7 192 400 1 034 000 8 226 400 10100 Hensættelser 2 500 000 -2 500 000 0

3. BUDGETGENNEMFØRELSE 2007 EFTER KAPITEL

AFSNIT 1 — Personer, der er knyttet til institutionen

Den endelige budgettildeling under afsnit 1 for regnskabsåret 2007 er på 212 850 990 EUR, og den repræsenterer omtrent 80 % af Domstolens samlede budget. Af disse bevillinger blev der indgået forpligtelser for 206 222 384,71 EUR, svarende til en udnyttelsesgrad på 96,89 % mod 94,15 % i 2006. Udgifterne under dette afsnit er steget med 9,32 % i forhold til 2006 (mod en stigning på 7,62 % i 2006).

Kapitel 10 — Medlemmer af institutionen

a) Udnyttelsen af bevillingerne:

Af dette kapitels endelige bevillinger på 28 988 800 EUR blev der indgået forpligtelser for 27 224 797,50 EUR, svarende til 93,91 %.

b) Væsentlige ændringer i den oprindelige tildeling:

Overførsel nr. 6 og 12:

fra konto 1002 — Ansættelsesrettigheder = 100 000 EUR fra artikel 102 — Overgangsgodtgørelser = 375 000 EUR til konto 10300 — Alderspension = + 175 000 EUR til konto 2001 — Leje/køb = + 300 000 EUR

I anledning af nybesættelsen af medlemmer af Retten i Første Instans’ embeder hvert tredje år blev kun fire nye medlemmer udpeget, mens antagelserne for budgettet 2007 forventede syv nye medlemmer. Desuden er to tidligere medlemmer af Domstolen, der fik udbetalt disse overgangsgodtgørelser, afgået ved døden, hvilket tillige har begrænset anvendelsen af disse bevillinger fra artikel 102. Dette har endvidere medført besparelser på konto 1002 i medlemmerne af institutionens rejse- og flytteudgifter som led i disses tiltrædelse ved, eller fratrædelse fra institutionen, samt i bosættelsesgodtgørelse og bosættelsesgodtgørelse efter fratræden.

Disse disponible bevillinger har gjort det muligt at forhøje konto 10300 — Alderspension (ikke forudsigelig pension til tre tidligere medlemmer af institutionen) og konto 2001 — Leje/køb (jf. anmærkningerne vedrørende kapitel 20).

Kapitel 12 — Tjenestemænd og midlertidigt ansatte

a) Udnyttelsen af bevillingerne:

Af dette kapitels endelige bevillinger på 166 634 190 EUR blev der indgået forpligtelser for 162 762 848,36 EUR, svarende til 97,68 %.

Dette kapitels bevillinger for regnskabsåret 2007 er præget af udvidelsen med Bulgarien og Rumænien, for hvilke 115 nye ansatte blev opført på stillingsoversigten. Derudover blev der oprettet 15 andre stillinger for at kunne gennemføre den løbende aktivitet.

Regnskabsåret 2007 er derfor præget af et stort antal ansættelser (306 tjenestemænd og midlertidigt ansatte under hensyntagen til de nye stillinger og den almindelige personaleudskiftning). Budgetmyndigheden er regelmæssigt blevet informeret om udviklingen og vanskelighederne vedrørende ansættelse, navnlig i forbindelse med udvidelserne EUR 10 og EUR 2 (rapporter fra juni 2007, oktober 2007 og januar 2008).

Uanset Domstolens konstante bestræbelser på at besætte de stillinger, der er bevilget inden for rammerne af de to seneste udvidelser, har ansættelsen af tjenestemænd undertiden vist sig at være vanskelig, da de reservelister, der er opstillet på grundlag af almindelige udvælgelsesprøver, ikke er tilgængelige eller ikke indeholder et tilstrækkeligt antal ansøgere. Der er konstateret endnu større vanskeligheder for edb- og tolkestillinger. Disse særlige vanskeligheder og det stigende antal ansættelser som led i udvidelsen, der er sket mere gradvist end forudset i budgetoverslaget fra første kvartal 2006, forklarer de bevillingsoverskud, der fremgår af kapitel 12 i 2007 (jf. litra b) nedenfor).

b) Væsentlige ændringer i den oprindelige tildeling:

Overførsel nr. 4, 8 og 13:

Fra konto 1200 — Vederlag og godtgørelser = -10 630 000 EUR Til underkonto 14062 — Andre freelancetolke = + 365 000 EUR Til konto 1612 — Faglig efter- og videreuddannelse = + 350 000 EUR Til konto 1654 — Småbørnscentre og andre vuggestuer og børnehaver = + 325 000 EUR Til konto 2024 — Energiforbrug = + 600 000 EUR Til konto 2001 — Leje/køb = +8 000 000 EUR Til konto 2102 — Eksterne ydelser til edb-udnyttelse = + 990 000 EUR

De således opførte disponible midler er blevet anvendt til diverse budgetforhøjelser og de tilhørende anmærkninger gives herefter under de forskellige berørte kapitler.

Kapitel 14 — Andre ansatte og eksterne ydelser

a) Udnyttelsen af bevillingerne:

Generelt er der af dette kapitels endelige bevillinger på 13 168 900 EUR indgået forpligtelser for 12 370 922,97 EUR, svarende til 93,94 %.

To konti i dette kapitel repræsenterer over 93 % af de endelige bevillinger. Det drejer sig om konto 1400 — Andre ansatte, hvis udnyttelsesgrad er på 98,83 %, og konto 1406 — Eksterne ydelser på sprogområdet, hvis udnyttelsesgrad er på 93,54 %.

Bulgariens og Rumæniens tiltrædelse i 2007 og tilføjelsen af to nye officielle sprog har nødvendigvis øget de eksterne ydelser på sprogområdet (udgifter til oversættelse og tolkning), og udnyttelsesgraden for disse bevillinger er steget betydeligt i forhold til det foregående regnskabsår.

b) Væsentlige ændringer i den oprindelige tildeling:

Overførsel nr. 8:

Underkonto 14062 — Andre freelancetolke = + 365 000 EUR

Denne stigning i bevillinger fra kapitel 12 har givet mulighed for at finansiere den øgede brug af eksterne ressourcer til tolkning, der er godtgjort dels ved den forøgede aktivitet og dels ved de betydelige vanskeligheder ved ansættelsen af tolke på grund af de utilstrækkelige reservelister.

Kapitel 16 — Andre udgifter vedrørende personer, der er knyttet til institutionen

a) Udnyttelsen af bevillingerne:

Af dette kapitels endelige bevillinger på 4 059 100 EUR, er der indgået forpligtelser for 3 863 815,88 EUR, svarende til 95,19 %.

To konti i dette kapitel repræsenterer mere end 73 % af de endelige bevillinger. Det drejer sig om konto 1612 — Faglig efter- og videreuddannelse, hvis udnyttelsesgrad er på 91,92 %, og konto 1654 — Småbørnscentre, hvis udnyttelsesgrad er på 100 %.

For så vidt angår udgifterne til faglig efter- og videreuddannelse er arbejdsbyrden målt i uddannelsesdage på 21 111 dage, og 5 549 deltagere er berørt. Der er konstateret en væsentlig stigning i antallet af uddannelsesdage med henblik på specifikke edb-applikationer. To betydningsfulde projekter blev påbegyndt i 2007 og har medført iværksættelsen af fremlæggelser og/eller uddannelse af brugerne af systemerne (Intranet-applikation for judiciel virksomhed og et integreret system til finansiel og budgetmæssig forvaltning SAP).

For så vidt angår udgifterne til småbørnscentre, er stigningen direkte forbundet med det forhøjede antal ansatte i forbindelse med den gradvise udvidelse (øget brug af vuggestuer og børnehaver for børn af kollegaer fra de nye medlemslande). Disse aktiviteter organiseres og forvaltes interinstitutionelt for mest effektivt at kunne udnytte de stordriftsfordele, der er resultatet af den fælles udnyttelse af ressourcerne.

b) Væsentlige ændringer i den oprindelige tildeling:

Overførsel nr. 4:

Konto 1612 — Faglig efter og videreuddannelse = + 350 000 EUR

Denne bevillingsoverførsel fra kapitel 12 har gjort det muligt at forhøje tildelingen bestemt til efteruddannelse med henblik på at imødegå følgende elementer:

— stigning i sproguddannelser på grund af talrige ansættelser som følge af de nylige udvidelser

— forhøjelse af timeprisen for visse kurser som følge af, at en ny interinstitutionel kontrakt er trådt i kraft

— iværksættelse af en plan for edb-uddannelse som følge af en ny applikation for finansiel forvaltning (SAP-SOS II).

Overførsel nr. 8:

Konto 1654 — Småbørnscentre = + 325 000 EUR

Denne budgetpost svarer i sin helhed til finansieringen af interinstitutionelle aktiviteter, hvor de institutioner, der forvalter dem, er Parlamentet for vuggestueaktiviteter og Kommissionen for børnehaveaktiviteter. Disse institutioner har stået over for en kraftig stigning i aktiviteterne på grund af to seneste udvidelser med de konsekvenser, der følger i form af lokaler og eksternt personale, hvilket fører til forhøjelsen af bevillingerne fra kapitel 12.

AFSNIT 2 — Bygninger, inventar, udstyr og forskellige driftsudgifter

Den endelige budgettildeling under afsnit 2 for regnskabsåret 2007 er på 59 332 400 EUR, og denne tildeling repræsenterer omtrent 22 % af Domstolens samlede budget. Af disse bevillinger er der indgået forpligtelser for 58 919 744,83 EUR, svarende til en udnyttelsesgrad på 99,30 % mod 99,40 % i 2006. Udgifterne under dette afsnit er steget med 18,70 % i forhold til 2006 (mod en stigning på 30,69 % i 2006).

Kapitel 20 — Bygninger og omkostninger i forbindelse hermed

a) Udnyttelsen af bevillingerne:

Af de endelige bevillinger i dette kapitel på 38 882 000 EUR er der indgået forpligtelser for 38 709 427,33 EUR, svarende til 99,56 %. Udgifterne hertil er steget med 32,32 % i forhold til 2006, hvilket skyldes udviklingen af projektet vedrørende renovation af Domstolens Palæbygning og tilbygningerne, et projekt, der er nødvendigt for at kunne gennemføre de to udvidelser. Ibrugtagningen af de nye bygninger er fastsat til 2008.

I dette kapitel repræsenterer de endelige bevillinger for artikel 200 — Bygninger og 202 — Udgifter vedrørende bygninger henholdsvis 82 % (31 995 000 EUR) og 18 % (6 887 000 EUR) af de samlede bevillinger.

For så vidt angår artikel 200 — Bygninger, er udgifterne under konto 2000 — Leje på 11 857 785 EUR (udnyttelsesgrad 99,97 %) og udgifterne under konto 2001 — Leje/køb på 18 840 000 EUR (udnyttelsesgrad 100 %). Udgifterne til denne sidstnævnte konto er i vidt omfang brugt til forudbetalinger på grundlag af kontrakter indgået med de luxembourgske myndigheder vedrørende de igangværende byggeprojekter (primært projektet vedrørende den nye Palæbygning). Disse væsentlige forudbetalinger giver institutionen mulighed for at nedsætte den nye Palæbygnings finansielle indvirkning på de fremtidige regnskabsår.

For så vidt angår artikel 202 — Udgifter vedrørende bygninger, er der i det væsentlige tale om udgifter til rengøring og vedligeholdelse, energiforbrug og sikkerhed/overvågning af bygninger, der beløber sig til 6 503 786 EUR (udnyttelsesgrad 98 %), udgifter, der er direkte forbundet med de udnyttede områder i direkte forbindelse med stigningen i antallet af ansatte.

b) Væsentlige ændringer i den oprindelige tildeling:

Overførsel nr. 3:

fra konto 2000 — Leje = - 150 000 EUR fra konto 2008 — Undersøgelser og faglig bistand = - 100 000 EUR til underkonto 20070 — Nyindretning af lokaler = + 250 000 EUR

Under hensyntagen til behovet for at dække udgifterne resten af året, er der fremkommet et overskud fra konto 2000 og 2008, der er brugt på at finansiere nyindretningen af det nye edb-lokale som backup-sted (Disaster Standby Site) i Euroforum-bygningen.

Overførsel nr. 8:

Konto 2024 — Energiforbrug = + 600 000 EUR

Det har været nødvendigt at styrke tildelingen for energiforbrug på grund af de forhøjede energipriser såvel som det øgede antal kontorer, der skal opvarmes/nedkøles som følge af den væsentlige stigning i antallet af ansatte. Disse bevillinger kommer fra kapitel 12.

Overførsel nr. 15, 16 og 17:

Konto 2000 — Leje = - 164 000 EUR Konto 20070 — Nyindretning af lokaler = -50 000 EUR Konto 2008 — Undersøgelser, faglig bistand = - 126 000 EUR

En præcis bedømmelse ved afslutningen af regnskabsåret 2007 af de nødvendige behov for at dække udgifterne indtil slutningen af året til disse tre budgetkonti har vist et bevillingsoverskud, der har gjort det muligt at forhøje konto 2001 med 500 000 EUR (se anmærkning nedenfor).

Overførsel nr. 2 (vedrører kapitel 100):

Konto 2001 — Leje/køb = +1 500 000 EUR

Overførsel nr. 11, 12, 13, 15, 16 og 17 (vedrører kapitel 10 og 12):

Konto 2001 — Leje/køb = +8 840 000 EUR

Disse forhøjelser af konto 2001 er blevet fordelt som følger:

— 840 000 EUR i forbindelse med kontrakten om leje/køb af anneksbygningerne til Palæbygningen (bygningerne Thomas More, Erasmus og anneks C)

— og 9 500 000 EUR i forbindelse med kontrakten om leje/køb af den nye Palæbygning.

På grund af denne forhøjelse er det i alt 17 850 000 EUR, der har kunnet henføres under forudbetalinger til dette større byggeprojekt for Domstolen.

Dette væsentlige beløb giver institutionen mulighed for at nedsætte den nye Palæbygnings finansielle indvirkning på de fremtidige regnskabsår, idet der sker en nedsættelse af den rentesats, der betales på grund af forfinansieringen samt størrelse af lånene (vil blive konsolideret i slutningen af 2008 af EIB og BCEE i forbindelse med leveringen af ejendommen i sin helhed) og følgelig af de renter, der skal betales indtil 2026.

Denne transaktion ligger således helt på linje med de af budgetmyndigheden udtrykte ønsker vedrørende Fællesskabets institutioners ejendomsprojekter.

Kapitel 21 — Edb, udstyr og inventar

a) Udnyttelsen af bevillingerne:

Af de endelige bevillinger i dette kapitel på 14 517 400 EUR er der indgået forpligtelser for 14 353 802,46 EUR, svarende til 98,87 %.

Under dette kapitel går mere end 80 % af bevillingerne til edb-området. På dette område er mere end tre fjerdedele af de disponible midler bestemt til regelmæssig fornyelse af materiel, vedligeholdelse af de eksisterende systemer, løbende operationer og support, og det resterende er afsat til nye projekter. I løbet af 2007, er 12 nye edb-applikationer sat i produktion, hvilket har medført en betydelig indvirkning på de nødvendige midler til vedligeholdelse, licensafgifter for softwarepakker og support til disse systemer, der er uundværlige for institutionens aktiviteter.

b) Væsentlige ændringer i den oprindelige tildeling:

Overførsel nr. 2:

Konto 2100 — Køb, vedligeholdelse af udstyr og software = +1 000 000 EUR

Bevillingerne bestemt til denne konto var af budgetmyndigheden opført som reserve under kapitel 100 ved godkendelsen af budgettet for 2007. Parlamentet havde som betingelse for frigivelsen af disse bevillinger fastsat, at der blev fremlagt en rapport om indvirkningerne af oprettelsen af EU-Personaleretten for så vidt angår ejendomsomkostninger, personaleudgifter og andre udgifter. Fremlæggelsen af denne rapport i februar 2007 har gjort det muligt at frigive disse bevillinger.

Overførsel nr. 4:

Konto 2102 — Eksterne ydelser til vedligeholdelse af software = + 990 000 EUR

Denne styrkelse af bevillingerne fra kapitel 12 har det gjort det muligt at opfylde visse presserende behov (udvidelse af tidsplanen til støtte for brugerne, udvikling af edb-løsninger til judicielle aktiviteter og anvendelse af underleverancer på grund af særlige problemer i forhold til ansættelse af edb-eksperter).

Kapitel 23 — Løbende administrative driftsudgifter

Udnyttelsen af bevillingerne:

Af de endelige bevillinger i dette kapitel på 2 204 500 EUR er der indgået forpligtelser for 2 182 329,99 EUR, svarende til 98,99 %.

Mere end 80 % af bevillingerne i dette kapitel er bestemt til to typer af udgifter:

— udgifterne under artikel 230 — Papir, kontorartikler og diverse hjælpematerialer, der beløb sig til 1 196 800 EUR (udnyttelsesgrad 99,98 %)

— og udgifterne under artikel 236 — Porto, der beløb sig til 630 000 EUR (udnyttelsesgrad 100 %).

Kapitel 25 — Møder og konferencer

Udnyttelsen af bevillingerne:

Af de endelige bevillinger i dette kapitel på 721 900 EUR er der indgået forpligtelser for 672 545 68 EUR, svarende til 93,16 %.

2007 har været præget af en stor officiel begivenhed, nemlig organiseringen af et kollokvium i anledning af 50-årsdagen for underskrivelsen af Rom-traktaterne, der ved Domstolens sæde samlede præsidenterne for de øverste domstole og forfatningsdomstolene i Den Europæiske Unions medlemsstater. Blandt de vigtige arrangementer skal også nævnes de højtidelige møder afholdt som følge af udvidelsen af Den Europæiske Union med Bulgarien og Rumænien. Desuden er der sket en stigning i såvel de officielle besøg ved Domstolen som i Domstolen besøg i medlemsstaterne.

Kapitel 27 — Information: køb, arkivering, produktion og publikation

a) Udnyttelsen af bevillingerne:

Af de endelige bevillinger i dette kapitel på 3 006 600 EUR er der blevet indgået forpligtelser for 3 001 639,37 EUR, svarende til 99,84 %.

Bevillingerne i dette kapitel er bestemt til to typer af udgifter:

— udgifterne under artikel 272 — Udgifter til dokumentation, bibliotek og arkivering, der beløb sig til 992 600 EUR (udnyttelsesgrad 100 %)

— og udgifterne under artikel 274 — Produktion og publikation, der beløb sig til 2 009 039 EUR (udnyttelsesgrad 99,75 %).

For så vidt angår biblioteket har 2007 også her været præget af den fortsatte udvikling af elektroniske midler (elektroniske tidsskrifter, cd-rom’er og juridiske onlinedatabaser til rådighed for brugerne). Derudover har biblioteket fortsat berigelsen af dets samling vedrørende retssystemerne i medlemsstaterne, der tiltrådte Den Europæiske Union i 2004. Dette gælder også sektionerne vedrørende de bulgarske og de rumænske retssystemer.

For så vidt angår udgifterne til produktion og publikation vedrører disse i det væsentlige udgifterne til offentliggørelse i Den Europæiske Unions Tidende (forskellige sprogversioner af retsinstansernes domme, forslag til afgørelser og kendelser) og til produktion og publikation af generel art (hæfter med retspraksis i forskellige sprogversioner), opgaver, der gennemføres i forbindelse med det interinstitutionelle samarbejde med Publikationskontoret. I løbet af de første måneder af 2007 blev produktionen af EU-Personalerettens nye brochure i Unionens 22 sprog afsluttet. Desuden er stort set alle eksisterende brochurer i forbindelse med udvidelsen med Rumænien og Bulgarien blevet opdateret og oversat til Den Europæiske Unions to nye officielle sprog (bulgarsk og rumænsk).

b) Væsentlige ændringer i den oprindelige tildeling:

Overførsel nr. 11:

Underkonto 27410 — Publikationer af generel art = - 200 000 EUR

I overensstemmelse med de gældende regler har finansieringen af løbende behov til udgivelse primært kunnet dækkes ved anvendelsen af formålsbestemte indtægter, der var særligt høje i 2007. Af denne årsag råder institutionen over et bevillingsoverskud, der er blevet overført til konto 2001 — Leje/køb.

AFSNIT 3 — Udgifter i forbindelse med institutionens udførelse af generelle opgaver

Kapitel 37 — Særlige udgifter for visse institutioner og organer

Den endelige budgettildeling for afsnit 3 omfatter alene bevillingerne i kapitel 37 for konto 3710 — Særlige omkostninger i forbindelse med behandling af sager. For regnskabsåret 2007 var disse bevillinger på 36 000 EUR, hvoraf der blev indgået forpligtelser for 11 762,51 EUR, svarende til en udnyttelsesgrad på 32,67 %.

Udgifter, der dækker advokatsalærer og andre omkostninger, der betales af institutionen i forbindelse med gratis retshjælp, er vanskeligt at forudsige, og gennemførelsen varierer hvert år.

AFSNIT 10 — Andre udgifter

Kapitel 100 — Hensættelser

Den endelige budgettildeling under afsnit 10 for regnskabsåret 2007 er på 2 500 000 EUR.

Væsentlige ændringer i den oprindelige tildeling:

Overførsel nr. 2:

Kapitel 100 — Hensættelser = 2 500 000 EUR

Denne tildeling er af budgetmyndigheden blevet opført som reserve under kapitel 100 ved godkendelsen af budgettet for 2007. Parlamentet havde stillet som betingelse for frigivelsen af disse bevillinger, at der blev fremlagt en rapport om indvirkningerne af oprettelsen af EU-Personaleretten angående ejendomsomkostninger, personaleudgifter og andre udgifter; denne rapport blev fremlagt i februar 2007.

Denne overførsel har således givet mulighed for at frigive de samlede bevillinger til fordel for konto 2001 — Leje/køb og 2100 — Køb, vedligeholdelse, softwareudstyr.

(1) Dette tal falder til 2,9 %, hvis der tages hensyn til de genanvendelige indtægter, der i overensstemmelse med budgetpraksis fremgår under »p.m.« i forbindelse med opstillingen af det oprindelige budget, men som der behørigt er taget hensyn til i samme budget via en fratrækning på de berørte budgetkonti.